- Hindi News
- National
- शराब ठेकेदार के गुर्गों ने की विधायक जयसिंह अग्रवाल के बड़े भाई से लूटपाट
शराब ठेकेदार के गुर्गों ने की विधायक जयसिंह अग्रवाल के बड़े भाई से लूटपाट
ट्रांसपोर्ट नगर निवासी महावीर प्रसाद अग्रवाल (65) के साथ करीब एक दर्जन लोगों ने उनकी डस्टर कार रोक कर पहले तो झूमाझटकी की। बाद में उनके पास रखे 9500 रुपए लूट लिए। ये घटना शनिवार की देर शाम करीब 7 बजे ईमलीडुग्गू तिराहे पर हुई। पुलिस के मुताबिक घटना को अंजाम देने वाले लोग शराब ठेकेदार के गुर्गे है। पुलिस ने घटना में प्रयुक्त एक स्कार्पियो व एक बोलेरो को जब्त कर लिया है। लूट करने वाले घटनास्थल पर इकट्ठी हो रही भीड़ के बाद तीसरे वाहन बोलेरो में सवार होकर उरगा की ओर भाग गए। पुलिस इनकी तलाश कर रही है।
महावीर प्रसाद अग्रवाल विधायक जयसिंह अग्रवाल के बड़े भाई है। उन्होंने बताया कि उनका एक फार्म हाऊस उरगा में है। अमूमन वे हर दिन वहां जाते हैं। आज अपनी डस्टर में वे ड्राइवर विजय श्रीवास के साथ गए थे। शाम को लगभग 7 बजे वहां से वापस लौटते समय ईमलीडुग्गू तिराहे के पास एक स्कार्पियो ने उनकी कार को ओवर टेक किया। उसमें से तीन युवक कूदे व कहने लगे कि गाड़ी की जांच करनी है। तब उन्होंने उनसे कहा कि चलो थाने वहीं जांच कर लेना, इस बीच पीछे से दो और बोलेरो आई। जिसमें से भी लगभग 8-10 लोग उतरे और डस्टर को घेर लिया। ये लोग झूमाझटकी पर उतारू हो गए थे। इस दौरान एक ने उनकी जेब में रखे नगदी 9500 रुपए भी लूट लिए।
इस बीच महावीर प्रसाद अग्रवाल ने इसकी सूचना मोबाइल पर अपने भतीजे व जयसिंह अग्रवाल के बेटे रिशु अग्रवाल को दी। वहां पर कुछ और लोग आकर ठहर गए। जो उन्हें पहचानते भी थे। सूचना मिलते ही रिशु अग्रवाल सहित कांग्रेस के कुछ पार्षद व कार्यकर्ता भी मौके पर पहुंच गए। तब तक उन्हें घेरने वाले युवक यह समझ गए थे कि वे विधायक जयसिंह से संबंधित है और वे वहां से एक बोलेरो में उरगा की ओर भाग गए। इस बीच खबर पुलिस को भी रिशु ने दे दी थी। टीआई यदुमणी सिदार बल सहित मौके पर पहुंचे। मौके पर मिली स्कार्पियो क्रमांक सीजी-12डी-1141 व बोलेरो क्रमांक सीजी-12एजे-8800 को पुलिस ने जब्त कर लिया। थाने आकर महावीर प्रसाद अग्रवाल ने मामले की रिपोर्ट दर्ज कराई है। घटना की सूचना मिलने पर थाने में भी विधायक के समर्थकों की भीड़ पहुंच गई। टीआई सिदार ने कहा है कि यह मामला शराब ठेकेदार अमोलक ग्रुप के गुर्गों से जुड़ा हुआ है। हम जल्द ही आरोपियों को भी गिरफ्तार कर लेंगे।
मामले में ठेकेदारों की आपसी प्रतिद्वंदिता
इस संबंध में पता चला है कि बरबसपुर उरगा की शराब दुकान सोम ग्रुप को मिली है। वहीं कोरबा की अनेक दुकानें भाटिया ग्रुप के पास है। इन दोनों ही ग्रुप के बीच पिछले कुछ दिनों से प्रतिद्वंदिता बढ़ गई है। बरबसपुर दुकान से शराब की कीमत कम होने के कारण कोरबा के अनेक मदिरा प्रेमी वहां से शराब खरीदते है। वहां से लौटती हुई गाड़ियों को शक के आधार पर इस तरह से शराब ठेकेदार भाटिया ग्रुप के गुर्गे पिछले कुछ दिनों से रोक कर जांच पड़ताल कर रहे हैं। इसी चक्कर में आज ये गुर्गे महावीर प्रसाद अग्रवाल की गाड़ी को रोक बैठे।
और लोगों से भी हुई है छिनतई
आज की घटना सामने आने के बाद यह बात भी पता चली है कि जांच पड़ताल के नाम पर शराब ठेकेदार के गुर्गे न केवल चार पहिया वाहन वरन बाइक सवारों को भी रोक कर जांच कर रहे हैं। शराब मिलने पर उन्हें डर दिखाकर रुपए भी वसूले जा रहे हैं। कुछ दिन पहले एक बड़े व्यवसायी के शोरूम के कर्मचारी अपनी पिकनिक के लिए शराब लेकर आ रहे थे तब भी ऐसी ही हुज्जत हुई मगर बाद में मामला ही दर्ज कर लिया गया।
नहीं है इस तरह जांच का अधिकार
शराब ठेकेदारों के गुर्गो को इस तरह की जांच का कोई अधिकार नहीं है कि कहां से कौन शराब खरीद कर आ रहा है। दरअसल इस मामले में आबकारी विभाग के ही कुछ अधिकारी व कर्मचारी शामिल हैं। ये लोग शराब मिलने पर मौके पर पहुंचकर शराब लेकर आ रहे लोगों को मामला बना देने के नाम पर धमकाते हैं और वसूली भी करते हैं।
लूट का अपराध दर्ज
महावीर प्रसाद अग्रवाल के वाहन को रोककर उनसे लूट की घटना को अंजाम दिया गया। इसमें शराब ठेकेदार भाटिया ग्रुप के गुर्गे आरोपी बताए गए है। जिनके खिलाफ लूट का अपराध दर्ज किया गया है। यदुमणी सिदार, टीआई, सिटी कोतवाली
जब्त की गई स्कार्पियो-बोलेरो।
महावीर अग्रवाल
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva